Yevropa komissiyasi Yevropa ittifoqidagi kasalxonalarga taqdim etish uchun 200 dona dezinfeksiyalovchi robot sotib olayotganligini e’lon qildi. Foto: AFP/Getty Images “Aksariyat a’zo davlatlar shifoxonalari bemorlar yotgan palatalarni ultrabinafsha nuri yordamida atigi 15 daqiqa ichida dezinfeksiya qiluvchi bu robotlarni olishga qiziqish bildirdi”, – deyiladi YeK xabarida. Xabarda aytilishicha, jarayon dezinfeksiya qilinayotgan bino tashqarisidagi operator tomonidan nazorat qilinadi. Robotlar yaqin haftalarda yetkazilishi kutilmoqda. Avvalroq Yevrokomissiya rahbari Ursula fon der Lyayyen shifoxonalarni qo‘llab-quvvatlash uchun barcha choralar ko‘rilishini aytgandi.